Kounotori 4

***Kounotori 4*** (こうのとり4号機, "baltais stārķis 4") jeb ***HTV-4*** bija Japānas kravas kosmosa kuģis no *[[H-II Transfer Vehicle]]* sērijas, kas paredzēts Starptautiskās kosmosa stacijas (SKS) apgādei. Tas palaists 2013. gada augustā.

## Derīgā krava
Ar *HTV-4* stacijā nogādāja aptuveni 5400 kg derīgās kravas, no tās 3,9 t hermētiskajā sekcijā un 1,5 t nehermētiskajā nodalījumā.

Hermētiskajā sekcijā atradās iekārtas stacijai, zinātniskie eksperimenti, pārtika un lietas apkalpei, kas ievietotas astoņās statīvu somās (*HTV Re-supply Racks*, *HRR*). Kosmosa kuģis veda 571 kg ūdeni 24 konteineros.

Uz SKS tika nogādāts *Freezer-Refrigerator of Stirling Cycle* (*FROST*) — Stirlinga dzesētējs, kas spējīgs uzturēt temperetūru zem -70 °C. Kravā atradās *ISS Cryogenic Experiment Storage Box* (*ICE Box*) — aukstuma kaste, kurai nevajag elektroenerģiju lidojuma laikā uz staciju.
*Kounotori 4* atradās īpašs aparāts *[[Reentry Breakup Recorder|Re-entry Data Recorder]]* (*i-Ball*), kas spēj izturēt augsto temperatūru, kad kosmosa kuģis noiet no orbītas un sadeg Zemes atmosfērā. *i-Ball* šajā posmā ieraksta telemetrijas datus un noraida zinātniekiem, lai varētu saprast procesus, kas notiek sadalīšanās laikā.

Ar kosmosa kuģi hermētiskajā sekcijā atgādāti arī četri nano pavadoņi ar divām pavadoņu izmešanas iekārtām *JEM-Small Satellite Orbital Deployer* (*J-SSOD*). Vienā *J-SSOD* ievietoti trīs *1U* formas *[[CubeSat]]* pavadoņ: *[[Pico Dragon]]*, *[[Ardusat-1]]*, *[[Ardusat-X]]*, bet otrā — *3U* formas *[[TechEdSat-3p]]*. Bez tam stacijā nogādāts japāņu kosmonauta asistents robots *[[Kirobo]]*.

Nehermētiskajā sekcijā atradās vaļējā palete *EP-MP* (*Exposed Pallet - Multi-Purpose*) ar rezerves daļām stacijai: elektroenerģijas sadales iekārtu *Main Bus Switching Unit* (*MBSU*) un elektroenerģijas un datu interfeisa bloku *Utility Transfer Assembly* (*UTA*), kā arī eksperimentu moduli *NASA's payload Space Test Program - Houston 4* (*STP-H4*).

## Lidojuma gaita
Starts notika  19:48:46 UTC no Tanegasimas kosmosa centra *Yoshinobu* starta kompleksa (*LA-Y*) otrā starta laukuma ar nesējraķeti *[[H-IIB]]*.

9. augustā kosmosa kuģis tuvojās un saslēdzās ar SKS. 11:22 UTC stacijas manipulators, kuru vadīja Karena Nīberga, satvēra *Kounotori 4*. Pēc tam kuģis tika pārvietots uz *[[Harmony (SKS)|Harmony]]* moduļa pret Zemi vērsto pieslēgvietu. Pievienošanas operācija beidzās 15:38 UTC. Lūkas tika atvērtas 10. augustā.

12 augustā no *Kounotori* nehermētiskās sekcijas ar stacijas manipulatoru *Canadarm2* tika izņemta vaļējā palete. Tad to pārņēma Japānas manipulators un pārvietoja uz *[[Kibo (SKS)|Kibo]]* vaļējo platformu.
23. augustā ar Dextre tika noņemts no paletes *Utility Transfer Assembly* un uzstādīts uz *Dextre's Enhanced On-Orbit Replaceable Unit* (*ORU*) *Temporary Platform* (*EOTP*). Pēc tam no paletes tika noņemts *Main Bus Switching Unit*. 24. augustā *MBSU* tika uzstādīts uz *External Stowage Platform 2* 4. vietā, bet *UTA* tika noņemts no *EOTP* un uzstādīts uz *[[ExPRESS Logistics Carrier|ELC-4]]* ceturtajā vietā.
27. augustā ar *Dextre* no paletes noņemts *STP-H 4* un uzstādīts *[[ExPRESS Logistics Carrier|ELC-1]]* trešajā vietā, kur tiks veikti paredzētie eksperimenti.
28. augustā uz *HTV-4* vaļējās platformas uzlikts *STP-H 3*, kura eksperimenti ir pabeigti un iekārtas vairs nav vajadzīgas.

Vaļējā palete tika atgriezta *Kounotori* 30. augustā.
Pirms kravas kuģa atvienošanas no stacija tajā tika uzstādīts un aktivizēts aparāts *i-Ball *.

*Kounotori 4* atvienoja no stacijas  12:08 UTC ar stacijas manipulatoru. *HTV-4* no robotrokas tika atlaists 16:20 UTC.

7. septembrī *HTV-4* veica vairākas dzinēju iedarbināšanas. Tad tas nogāja no orbītas un 6:37 UTC sākās ieiešana Zemes atmosfērā. Kravas kuģa lielākās daļas sadega virs Klusā okeāna dienviddaļas, kas notika laikā starp 06:49 un 07:05 UTC.

## Atsauces

## Ārējās saites

* KOUNOTORI4 JAXA mājaslapā 
* HTV-4 Mission Updates spaceflight101.com - Patrick Blau